CELEX: 32010D0078
Language: mt
Date: 2010-02-09 00:00:00
Title: 2010/78/: Deċiżjoni tal-Kummissjoni tad- 9 ta’ Frar 2010 rigward ir-reviżjoni tal-limiti msemmija fl-Artikolu 157(b) u Artikolu 158(1), tar-Regolament tal-Kummissjoni (KE, Euratom) Nru 2342/2002 li jippreskrivi regoli ddettaljati għall-implimentazzjoni tar-Regolament Finanzjarju

10.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 37/73
            
         DEĊIŻJONI TAL-KUMMISSJONI
   tad-9 ta’ Frar 2010
   rigward ir-reviżjoni tal-limiti msemmija fl-Artikolu 157(b) u Artikolu 158(1), tar-Regolament tal-Kummissjoni (KE, Euratom) Nru 2342/2002 li jippreskrivi regoli ddettaljati għall-implimentazzjoni tar-Regolament Finanzjarju
   (2010/78/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjaru li jgħodd għall-baġit ġenerali tal-Komunitajiet Ewropej (1), u b'mod partikolari l-Artikolu 271 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1177(2009) (2) emenda l-limiti applikabbli fil-qasam tal-kuntratti ta’ akkwist pubbliku previsti mid-Direttiva 2004/18/KE tal-Parlament Ewropew u tal-Kunsill, tal-31 ta’ Marzu 2004, fuq kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (3).
            
         
               (2)
            
            
               Għal raġunijiet ta' konsistenza, huwa għalhekk meħtieġ li jkunu stabbiliti l-limiti imsemmija fl-Artikolu 157(b), u fl-Artikolu 158(1) tar-Regolament tal-Kummissjoni (KE, Euratom) Nru 2342/2002.
            
         
               (3)
            
            
               Peress li l-limiti emendati mir-Regolament (KE) Nru 1177/2009 huma applikabbli mill-1 ta' Jannar 2010, din id-Deċiżjoni għandha tapplika wkoll mill-1 ta' Jannar 2010. Jeħtieġ għalhekk li dan ir-Regolament jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
         
               (4)
            
            
               Id-Deċiżjoni tal-Kummissjoni 2004/121/KE tas-6 ta' Frar 2004 [rigward ir-reviżjoni tal-limiti] msemmija fl-Artikolu 157(b) u l-Artikolu 158(1)(a) u (c) tar-Regolament (KE, Euratom) Nru 2342/2002 li jistabbilixxu regoli dettaljati għall-implimentazzjoni tar-Regolament Finanzjarju (4), id-Deċiżjoni tal-Kummissjoni 2006/103/KE tal-14 ta' Frar 2006 rigward ir-reviżjoni tal-limiti msemmija fl-Artikolu 157(b) u l-Artikolu 158(1)(a) u (c) tar-Regolament (KE, Euratom) Nru 2342/2002 li jippreskrivi regoli ddettaljati għall-implimentazzjoni tar-Regolament Finanzjarju (5) u d-Deċiżjoni tal-Kummissjoni 2008/102/KE tal-1 ta' Frar 2008 rigward ir-reviżjoni tal-limiti msemmija fl-Artikolu 157(b) u l-Artikolu 158(1), tar-Regolament (KE, Euratom) Nru 2342/2002 li jippreskrivi regoli ddettaljati għall-implimentazzjoni tar-Regolament Finanzjarju (6) skadew u għalhekk għandhom jitħassru,
            
         ADDOTTAT ID-DEĊIŻJONI LI ĠEJJA:
   Artikolu 1
   Il-valuri f’euros tal-livelli applikabbli għall-kuntratti ta' akkwist pubbliku għandhom ikunu stabbiliti kif ġej:
   
               —
            
            
               EUR 4 845 000 fl-Artikolu 157(b),
            
         
               —
            
            
               EUR 125 000 fl-Artikolu 158(1)(a),
            
         
               —
            
            
               EUR 193 000 fl-Artikolu 158(1)(b),
            
         
               —
            
            
               EUR 4 845 000 fl-Artikolu 158(1)(c).
            
         Artikolu 2
   Id-Deċiżjonijiet 2004/121/KE, 2006/103/KE u 2008/102/KE huma mħassra.
   Artikolu 3
   Din id-Deċiżjoni għandha tidħol fis-seħħ l-għada tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Għandha tapplika mill-1 ta' Jannar 2010.
   
      Magħmul fi Brussell, id-9 ta’ Frar 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 357, 31.12.2002, p. 1.
   
      (2)  ĠU L 314, 1.12.2009, p. 64.
   
      (3)  ĠU L 134, 30.4.2004, p. 114.
   
      (4)  ĠU L 36, 7.2.2004, p. 58.
   
      (5)  ĠU L 46, 16.2.2006, p. 52.
   
      (6)  ĠU L 36, 9.2.2008, p. 5.